अतः उपर्युक्त प्रकरण से यह स्पष्ट हो रहा है कि परमात्मा की अध्यक्षता एवं निर्देशन में रहते हुये त्रिगुणमयी महामाया ही चराचर (जड़-चेतन) से युक्त संसार को उपर्युक्त तीनों गुणों के माध्यम से ही आवागमन चक्र के रूप में उत्पत्ति, रक्षा-व्यवस्था व संहार करती-कराती है। इस प्रकार यह सत्त्वगुण ही यथार्थतः गुणी व्यक्ति द्वारा ग्रहण किया जाता है। इस सत्त्व गुण वाले देवता, रजोगुण वाले मानव और तमोगुण वाले दानव कहलाते हैं। इस प्रकार प्रकृति या माया से उत्पन्न तीन गुण ही इस अविनाशी जीवात्मा (हंसो, सोsहं तथा ज्योति) को शरीर में बांधते हैं।